क्या खूबसूरत दिन थे वो.. धीमी गति से चलते, न कहीं जाने की जल्दी, न पहुंचने की चिंता.. मुझे तो टेलीविजन की भी कोई खास ज़रूरत महसूस न होती थी… रात को न्यूज़, रंगोली, चित्रहार याद हैं बस.. हां, रविवार को आने वाले जंगल बुक, गायब आया, हीमैन ज़रूर दिनचर्या का अंग हुआ करते थे… टॉम एंड जेरी और सीरियल्स देखने का चाव तो किशोरावस्था में हुआ.. उस से पहले मेरी दुनिया कॉमिक्स, मैगज़ीन, किताबों और अखबारों के सहारे ही चलती थी..